แอนดรูว์ เมานต์แบตเทน-วินด์เซอร์

**แอนดรูว์ อัลเบิร์ต คริสเตียน เอ็ดเวิร์ด เมานต์แบตเทน-วินด์เซอร์** เคยดำรงพระยศ **เจ้าชายแอนดรูว์ ดยุกแห่งยอร์ก** ประสูติ 19 กุมภาพันธ์ ค.ศ. 1960 เป็นสมาชิกในราชวงศ์วินด์เซอร์และเป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 แห่งสหราชอาณาจักร และเจ้าชายฟิลิป ดยุกแห่งเอดินบะระ เคยดำรงตำแหน่งเป็นดยุกแห่งยอร์ก ระหว่าง ค.ศ. 1986 - ค.ศ. 2025 และอยู่ในอันดับที่แปดของลำดับการสืบราชบัลลังก์อังกฤษ

ในวันที่ 13 มกราคม ค.ศ. 2022 สำนักพระราชวังอังกฤษได้ประกาศว่า พระยศทางทหารและกิจการในพระอุปถัมภ์ทั้งหมดของเจ้าชายแอนดรูว์ จะถูกโอนกลับคืนไปยังสมเด็จพระราชินีนาถ และเจ้าชายแอนดรูว์จะมิได้ปฏิบัติพระภารกิจ นอกจากนี้ พระองค์จะทรงต่อสู้ต่อข้อกล่าวหาในฐานะพลเรือน ทั้งนี้สืบเนื่องจากกรณีอื้อฉาวที่เจ้าชายแอนดรูว์ทรงถูกฟ้องร้องในกรณีมีความสัมพันธ์ทางเพศกับเด็กอายุ 17 ปี เมื่อปี ค.ศ. 2001

ต่อมาในวันที่ 30 ตุลาคม ค.ศ. 2025 สมเด็จพระเจ้าชาลส์ที่ 3 แห่งสหราชอาณาจักร พระเชษฐาธิราช ทรงถอดพระอิสริยยศของเจ้าชายแอนดรูว์ทั้งหมด ทั้งนี้ เจ้าชายแอนดรูว์จะทรงใช้พระนามว่า "แอนดรูว์ เมานต์แบตเทน-วินด์เซอร์" และจะทรงย้ายจากพระตำหนักรอยัลลอดจ์ที่บาร์กเชอร์ไปประทับที่พระตำหนักซานดริงแฮมแทน ทั้งนี้ สำนักพระราชวังสหราชอาณาจักรได้นำพระประวัติของพระองค์ออกจากเว็บไซต์ทั้งหมดด้วย

## วัยเยาว์
ประสูติเมื่อวันที่ 19 กุมภาพันธ์ พ.ศ. 2503 เป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ณ พระราชวังบักกิงแฮม ชื่อแอนดรูว์ได้มาจากเจ้าชายแอนดรูว์แห่งกรีซและเดนมาร์ก ปู่ของเขาซึ่งสิ้นพระชนม์ไปเมื่อ 16 ปีก่อนเขาเกิด

## ชีวิตส่วนตัว
แอนดรูว์เสกสมรสและต่อมาทรงหย่าร้างกับซาราห์ เฟอร์กูสัน เขายังได้ทรงปฏิบัติราชการในราชนาวีอังกฤษ โดยเข้าร่วมทำการรบในสงครามฟอล์กแลนด์บนเรือหลวง HMS Invincible ในปัจจุบันมีหน้าที่เป็นตัวแทนพิเศษในด้านการค้าและการลงทุนระหว่างประเทศของสหราชอาณาจักร

## พระธิดา
แอนดรูว์และซาราห์ เฟอร์กูสันมีพระธิดาด้วยกัน 2 พระองค์ 
# เจ้าหญิงเบียทริซ (Princess Beatrice) ประสูติเมื่อวันที่ 8 สิงหาคม พ.ศ. 2531 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 9 แห่งพระราชวงศ์อังกฤษ ต่อจากพระบิดา
# เจ้าหญิงยูเชนี (Princess Eugenie) ประสูติเมื่อวันที่ 23 มีนาคม พ.ศ. 2533 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 12 แห่งพระราชวงศ์อังกฤษ ต่อจากอะธีนา มาเปลลี มอซซี

## ฐานันดรและพระอิสริยยศ

### พระอิสริยยศ
* 19 กุมภาพันธ์ พ.ศ. 2503 – 23 กรกฎาคม พ.ศ. 2529 : เจ้าชายแอนดรูว์ (His Royal Highness The Prince Andrew)
* 23 กรกฎาคม พ.ศ. 2529 – 13 มกราคม พ.ศ. 2565 : เจ้าชายดยุกแห่งยอร์ก (His Royal Highness The Duke of York)
** *เฉพาะในประเทศสกอตแลนด์:* เจ้าชายเอิร์ลแห่งอินเวอร์นิส (His Royal Highness The Earl of Inverness)
* 13 มกราคม พ.ศ. 2565 – 17 ตุลาคม พ.ศ. 2568: เจ้าชายดยุกแห่งยอร์ก (The Duke of York)
* 17 ตุลาคม – 30 ตุลาคม พ.ศ. 2568: เจ้าชายแอนดรูว์ (The Prince Andrew)
* 30 ตุลาคม พ.ศ. 2568 – ปัจจุบัน: แอนดรูว์ เมานต์แบตเทน-วินด์เซอร์ (Andrew Mountbatten-Windsor)

อดีตเจ้าชายแอนดรูว์ทรงมีพระอิสริยยศอย่างเป็นทางการว่า *เจ้าชายแอนดรูว์ อัลเบิร์ต คริสเตียน เอ็ดเวิร์ด เจ้าชายแห่งสหราชอาณาจักรบริเตนใหญ่และไอร์แลนด์เหนือ* (*The Prince Andrew Albert Christian Edward, Prince of the United Kingdom of Great Britain and Northern Ireland, Canadian Forces Decoration*)

### เครื่องราชอิสริยาภรณ์

#### สหราชอาณาจักร

*  21 กุมภาพันธ์ พ.ศ. 2554 – 30 ตุลาคม พ.ศ. 2568: เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวินสูงสุด (GCVO)
** 2 มิถุนายน พ.ศ. 2546 – 21 กุมภาพันธ์ พ.ศ. 2554: เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวิน (KCVO)
** 19 ธันวาคม พ.ศ. 2522 – 2 มิถุนายน พ.ศ. 2546: เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นสร้อยแพร (CVO)
*  23 เมษายน พ.ศ. 2549 – 30 ตุลาคม พ.ศ. 2568:  เครื่องราชอิสริยาภรณ์อันมีเกียรติยศยิ่งการ์เทอร์ (KG)

#### ต่างประเทศ
*  พ.ศ. 2531: เครื่องราชอิสริยาภรณ์นักบุญโอลาฟ ชั้นประถมาภรณ์
*  พ.ศ. 2553: เครื่องอิสริยาภรณ์สหพันธ์ ชั้นสายสร้อย
*  พ.ศ. 2558: เครื่องอิสริยาภรณ์นกอินทรีแอซเท็ก ชั้นสายสะพาย
*  พ.ศ. 2560: เครื่องราชอิสริยาภรณ์อิซาเบลชาวคาทอลิก

## พงศาวลี

## อ้างอิง

 


หมวดหมู่:ดยุกแห่งยอร์ก
หมวดหมู่:ราชวงศ์วินด์เซอร์
หมวดหมู่:นักบินเฮลิคอปเตอร์
หมวดหมู่:นักบินในสงครามฟอล์กแลนด์
หมวดหมู่:คริสต์ศาสนิกชนนิกายแองกลิคันชาวอังกฤษ
หมวดหมู่:บุคคลจากเวสต์มินสเตอร์
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:ตระกูลโบวส์-ลีออน
หมวดหมู่:พลเรือโทชาวสหราชอาณาจักร
หมวดหมู่:พระราชโอรสในสมเด็จพระราชินีนาถ
หมวดหมู่:พระราชบุตรในสมเด็จพระราชินีนาถเอลิซาเบธที่ 2 แห่งสหราชอาณาจักร